Vincent Jay

Vincent Jay (født 18. mai 1985 i Saint-Martin-de-Belleville) er en fransk tidligere skiskytter. Han ble olympisk mester på sprint under Vinter-OL 2010 i Vancouver, hvor han også tok bronse på jaktstarten.

Jay begynte sin karriere i 1999, og han debuterte internasjonalt i 2002, med en 13.-plass på sprint i europacupen i Windischgarsten-Rosenau/Obertilliach. Han tok sin første seier i europacupen den 8. januar 2005 på normaldistansen i Garmisch-Partenkirchen, og per 14. mars 2009 har han ni europacupseire. Under Junior-VM i 2006 tok han sølv på jaktstarten, og han var også med på å ta gull på stafetten.

Jay debuterte i verdenscupen den 23. mars 2006 med en 65.-plass på sprinten i Holmenkollen. Han tok sine første verdenscuppoeng med to 30.-plasser på sprinten og jaktstarten i Hochfilzen i sesongen 2007/08.

Jay gjorde store fremskritt i løpet av sesongen 2008/09. Han var med på å ta pallplasseringer i  verdenscupstafetter, han deltok på det franske stafettlaget som tok fjerdeplass under VM i Pyeongchang 2009 og han tok sin første topp-ti plassering i verdenscupen, en tiendeplass på jaktstarten i Hochfilzen. Likevel var det en stor overraskelse da han vant normaldistansen i Vancouver den 11. mars 2009. Jay skjøt fire fulle hus, og slo tyske Daniel Böhm, som hadde en bom, med 19 sekunder.

 Meritter 
(Per 17. februar 2010)

 Olympiske leker 
Konkurranse15 kmSprintJaktstartFellesstartStafett2010 Vancouver — Gull Bronse — —

 Verdensmesterskap 
KonkurranseNormaldistanseSprintJaktstartFellesstartStafettMixed stafett2008 Östersund  — — — — — 7.-plass2009 Pyeongchang  23.-plass 43.-plass 39.-plass — 4.-plass —

 Juniorverdensmesterskap 
KonkurranseNormaldistanseSprintJaktstartFellesstartStafettMixed stafett2004 Haute Maurienne 7.-plass 15.-plass 15.-plass — 5.-plass —2005 Kontiolax 38.-plass 14.-plass 14.-plass — Sølv —2006 Presque Isle 10.-plass Sølv 7.-plass — Gull —

 Referanser 

 Eksterne lenker 


Kategori:Franske skiskyttere
Kategori:Olympiske mestere for Frankrike
Kategori:Olympiske bronsemedaljevinnere for Frankrike
Kategori:Olympiske mestere i skiskyting
Kategori:Olympiske bronsemedaljevinnere i skiskyting
Kategori:Medaljevinnere under Vinter-OL 2010
Kategori:Deltakere for Frankrike under Vinter-OL 2010
Kategori:Skiskyttere under Vinter-OL 2010
Kategori:Personer fra departementet Savoie
Kategori:Fødsler i 1985
Kategori:Deltakere under VM i skiskyting 2008
Kategori:Deltakere under VM i skiskyting 2009
Kategori:Deltakere under VM i skiskyting 2011
Kategori:Deltakere under VM i skiskyting 2012